കെ റെയില് എന്നത് സിപിഎമ്മിന് കമ്മീഷന് റെയില്, ഇരുപത്തിയഞ്ച് വര്ഷത്തേക്കുള്ള പാര്ട്ടി ഫണ്ടാണ് ലക്ഷ്യം കൊടിക്കുന്നില് സുരേഷ് എംപി തിരുവനന്തപുരം: കെ റെയില് പദ്ധതിക്കെതിരെ എതിര്പ്പ് ശക്തമാക്കി യുഡിഎഫ്. കെ റെയില് പദ്ധതിയെന്നാല് കമ്മീഷന് റെയില് പദ്ധതിയെന്നാണെന്നും ബംഗാളില് നിന്നുള്ള ഫണ്ട് വരവ് നിലച്ചതിനാല് അടുത്ത 25 വര്ഷത്തേക്കുള്ള ഫണ്ടിനായി മാത്രം സിപിഎം പടച്ചു വിട്ട പദ്ധതിയാണ് കെ റെയിലെന്നും കെപിസിസി വര്ക്കിംഗ് പ്രസിഡന്റ് കൊടിക്കുന്നില് സുരേഷ്. കെ റയില് സിപിഎമ്മിനു മാത്രം താത്പര്യമുള്ള പദ്ധതിയാണ്. ഈ പദ്ധതിയില് സിപിഎമ്മിന് ഇരട്ടിത്താപ്പ്. പ്രധാനമന്ത്രി പ്രഖ്യാപിച്ച ബുള്ളറ്റ് ട്രയിനെ എതിര്ത്തവരാണ് സി.പി.എം നേതൃത്വം. പശ്ചിമ ബംഗാളില് നിന്ന് ഫണ്ട് വരാതായതോടെ സിപിഎം നല്ല കമ്മീഷന് കിട്ടുന്ന പദ്ധതിയിലേക്ക് തിരിയുകയാണ്. കെ റയില് എന്നാല് കമ്മീഷന് റയില് പദ്ധതിയെന്നാണ് ഉദ്ദേശിക്കുന്നത്. ഇരുപത്തിയഞ്ച് വര്ഷത്തേക്കുള്ള പാര്ട്ടി ഫണ്ടാണ് കെ റെയിലിലൂടെ ലക്ഷ്യമിടുന്നത്. കെ.റയില് പദ്ധതിയുമായി മുന്നോട്ടു പോയാല് സിപിഎം തകരും. മറ്റൊരു നന്ദിഗ്രാമായി കെ റയില് മാറും കൊടിക്കുന്നില് പറഞ്ഞു. അതേസമയം കെ റെയില് പദ്ധതി കല്ലിടാനെത്തിയ ഉദ്യോഗസ്ഥരെ കഴക്കൂട്ടം കരിമണലില് പ്രദേശവാസികള് തടഞ്ഞു. ഇന്ന് രാവിലെയാണ് സംഭവം. വന് പൊലീസ് സന്നാഹത്തോടെയാണ് ഉദ്യോഗസ്ഥര് സര്വ്വേ കല്ലിടാന് എത്തിയപ്പോള് ആണ് നാട്ടുകാരും ചില സംഘടനകളും ചേര്ന്ന് പ്രതിഷേധമുയര്ത്തിയത്. പദ്ധതിയുടെ കാര്യത്തില് അവ്യക്തത നിലനില്ക്കുമ്ബോള് കല്ലിടാന് അനുവദിക്കില്ലെന്നാണ് നാട്ടുകാരുടെ നിലപാട്. നിലവില് അലൈന്മെന്്റ് അന്തിമമല്ലെന്നും കല്ലിട്ടാലും കെ റെയില് പാതയില് മാറ്റം വരുമെന്നാണ് ഉദ്യോഗസ്ഥര് തന്നെ പറയുന്നതെന്നും നാട്ടുകാര് കുറ്റപ്പെടുത്തുന്നത്.